stanford-oval/wikipedia huggingface dataset:
Terminen analyysi
Termokromatografia (ThGC)

Termokromatografia on terminen analyysimenetelmä, joka yhdistää pyrolyysin ja kaasukromatografian. Menetelmää on kehitelty lähinnä 1980- ja 1990-luvuilla Tallinnassa ja Helsingissä ja se tarjoaa esimerkin siitä, miten moniulotteista dataa voidaan kerätä suhteellisen yksinkertaisin laittein. Laitteisto koostuu pyrolyysiuunista, joka on liitetty kaasukromatografiin, sekä detektorista joka on tyypillisesti liekki-ionisaatiodetektori (FID). Olosuhteet ovat hyvin samankaltaiset kuin termogravimetriassa (TGA). Näytteensyöttö pyrolyysiuunista tapahtuu headspace-tilasta, joka tarkoittaa höyrystynyttä näytteen osaa. Pyrolyysiuunin lämpötila on ohjelmoitu ja näytteensyöttö kustakin pyrolyysilämpötilasta on automatisoitu. Olennaista on, että kukin kromatografinen ajo on suoritettava loppuun ennen seuraavaa näytteensyöttöä. Kromatografiset ajot suoritetaan datankäsittelyn yksinkertaistamisen vuoksi isotermisissä lämpötiloissa. ThGC:n avulla saadaan tietoa tutkittavan yhdisteen rakenteesta, jos detektoriksi valitaan jokin spesifinen detektori kuten massaspektrometri. FID:n avulla saadaan tietoa esimerkiksi näytekomponenttien kiehumispisteistä, jotka ovat tärkeitä materiaalien paloturvallisuuden tuntemisen kannalta.
Termometria

Termometria on termisen analyysin yksinkertaisin muoto, jonka perustana on lämpötilan mittaaminen. Menetelmän avulla voidaan mitata esimerkiksi sulamislämpötiloja. Kun lämmitysteho on vakio ja lisäksi rekisteröidään lämmitysaika saadaan lämmitys (tai jäähdytys) -käyrä, jota voidaan käyttää esimerkiksi faasidiagrammin määrittämiseen.
Dilatometria

Dilatometriassa tutkitaan polymeerin dimensionaalisia muutoksia (kutistumista ja laajenemista) lämpötilan, ajan, mekaanisen rasituksen, nesteabsorption tai kemiallisen reaktion funktiona. Dilatometrian avulla saadaan tietoa esimerkiksi materiaalien lasisiirtymälämpötiloista, lämpölaajenemisesta ja faasitransitioista.
Termomekaaninen analyysi (TMA)

Termomekaanisessa analyysissä mitataan näytteen deformaatiota lämpötilan funktiona, kun näyte altistetaan värähtelemättömälle voimalle. Lämpötilaa kokeen aikana säätelee kontrolloitu lämpötilaohjelma. TMA:n avulla saadaan tietoa näytemateriaalin muovattavuudesta ja saadaan selville esimerkiksi lasisiirtymälämpötila ja lämpölaajenemiskerroin.
Kaasunmuodostusanalyysi (EGA, Evolved Gas Analysis)

Kaasunmuodostusanalyysi on menetelmä, jossa tutkitaan kontrolloidulle lämpötilaohjelmalle altistetusta näytteestä vapautuvien haihtuvien tuotteiden määrää ja ominaisuuksia. Muodostuvat kaasut voidaan tunnistaa esimerkiksi yhdistämällä EGA massaspektrometriin tai kaasukromatografiin.
Thetidia

| Thetidia |
| --- | --- |
 Pilkkupussimittari (Thetidia smaragdaria)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Vihermittarit Geometrinae
Suku::  Thetidia  Boisduval, 1840
Synonyymit
 Euchloris Hübner, 1823  Aglossochloris Prout, 1912  Antonechloris Raineri, 1994 
Katso myös
   Thetidia Commonsissa 
Infobox OKNimi-testi OK: 
Thetidia on vihermittareihin kuuluva perhossuku. Sen kuvasi Jean Baptiste Boisduval vuonna 1831. Suvun nimi viittaa Thetisiin, yhteen kreikkalaisen mytologian nymfeistä.
Lajit

Sukuun luetaan kuuluvaksi ainakin seuraavat lajit. Näistä ainoastaan pilkkupussimittaria (T. smaragdaria) tavataan Suomessa.
Thetidia albocostaria (Bremer, 1864)
Thetidia chlorophyllaria (Hedemann, 1878)
Thetidia correspondens (Alphéraky, 1883)
Thetidia crucigerata (Christoph, 1887)
Thetidia fulminaria (Lederer, 1870)
Thetidia persica Hausmann, 1996
Thetidia plusiaria Boisduval, 1840
Thetidia sardinica (Schawerda, 1934)
Pilkkupussimittari Thetidia smaragdaria (Fabricius, 1787)
Thetidia undulilinea (Warren, 1905)
Thornin rauha (1466)

| Thornin rauha |
| --- | --- |
 Marian Jaroczyńskin maalaus Thornin rauhan solmimisesta vuodelta 1873.
Allekirjoitettu:  1466
Allekirjoituspaikka:  Toruń, Puola
Kielet:  latina
Osapuolet
Thornin eli Toruńin rauha oli Puolan ja Saksalaisen ritarikunnan välillä vuonna 1466 solmittu rauhansopimus, joka päätti Puolan kolmetoistavuotisen sodan. Rauhassa Saksalaisen ritarikunnan preussilaiset alueet liitettiin Puolan alaisuuteen ja niistä muodostettiin Preussin herttuakunta. Samalla Vanha-Liivinmaa irtautui omaksi valtiomuodostelmakseen. Rauhansopimuksesta kehitettiin myöhemmin Saksassa ajatus siitä, että Puola oli jakanut Preussin. Tätä käytettiin myöhemmin syynä, kun Preussi valtasi alueita Puolasta.
This Land Is Your Land

Woody Guthrie vuonna 1943.
"This Land Is Your Land" (1940) on yksi Yhdysvaltain tunnetuimmista folk-kappaleista, jonka alkuperäinen esittäjä ja kirjoittaja oli Woody Guthrie. Kappaletta on kuvailtu rakkauden osoitukseksi Yhdysvalloille. Kappale oli alun perin sosialistinen vastaisku uskonnollis-isänmaalliselle iskelmälle ”God Bless America”. Woody Guthrie itse muunteli sanoitusta jonkin verran useita kertoja.
Yhdysvaltain kongressin kirjasto valitsi vuonna 2002 kappaleen National Recording Registryyn.
Sanoitukset

Vuoden 1944 sanoituksen ensimmäinen kappale (kertosäe) englanniksi:
»This land is your land,
this land is my land
From California to the New York Island
From the Redwood Forest to the Gulf Stream waters
This land was made for you and me.»
Kertosäkeen suomennos Ilpo Saunion kirjassa:
»Tämä maa on sinun maasi,
tämä maa on minun maani,
Kaliforniasta New Yorkin saareen,
punapuumetsistä Golf-virran vesiin,
tämä maa on tehty sinua ja minua varten.» 
("This Land Is Your Land" -kappaleen kertosäe suomeksi.)
Theofano

Otto II ja Theofano Kristuksen kruunaamina. Norsunluuta, 982–983.
Theofano (m.kreik. Θεοφανώ, Theofanō, n. 960 – 15. kesäkuuta 991) oli Pyhän saksalais-roomalaisen keisarikunnan keisarinna ja Otto II:n puoliso, joka miehensä kuoltua hallitsi valtakuntaa alaikäisen poikansa Otto III:n sijaishallitsijana noin kahdeksan vuotta. Häntä ei tule sekoittaa samannimiseen ja samalla vuosisadalla eläneeseen, Bysantissa vaikuttaneeseen ja juonittelevaan keisarinnaan (Theofano Anastaso).
Bysantista Länsi-Roomaan

Saksien hallitseman Länsi-Rooman ja Bysantiksi kutsutun Itä-Rooman välillä oli huomattavia jännitteitä, sillä Bysantti vaati sakseja luovuttamaan Etelä-Italian bysanttilaisille. Otto I Suuri katsoi järkeväksi, että lähetystö matkustaa Bysanttiin pyytämään prinsessaa vaimoksi pojalleen Otto II:lle. Lähetystön asia lykkääntyi Bysantissa kuitenkin jonkin verran, sillä itsekin vallan anastanut keisari Nikeferos II Fokas oli murhattu vuonna 969, eikä hänen jälkeensä valtaistuimelle noussutkaan sen oikeutettu perijä Basileios, vaan vallan kaappasi Nikeferos II:n sisarenpoika, Johannes I Tzimiskes. Hän tarjosi Otto II:lle tyttärensä Theofanon kättä, minkä lähetystön jäsenet prinssin puolesta hyväksyivät, vaikka tämä olikin nousukkaan tytär eikä varsinaista hallitsijasukua. Theofano ja Otto II vihittiin avioliittoon paavi Johannes XIII:n johdolla Roomassa 14. huhtikuuta 972 Otto I:n yhä ollessa keisarina. Theofano kruunattiin samana päivänä kruununperillisen puolisoksi. Hänen synnyinmaassaan Bysantissa oli valtaan tullut uusi Makedonian dynastia.
Theofano oli saanut hyvän koulutuksen. Hän puhui esimerkiksi sujuvasti latinaa, joka oli tuolloinen maailmankieli. Koska Theofano matkusteli puolisonsa mukana ympäri saksien valtakuntaa hallintoasioissa, hänellä oli hyvät mahdollisuudet tutustua hallintokäytäntöihin. Hänen asemaansa vahvisti lisäksi se, että hänen appensa Otto I lahjoitti hänelle laajoja maa-alueita ja lukuisia luostareita eri puolilta valtakuntaa.
Otto I kuoli äkillisesti jo vuosi häiden jälkeen vuonna 973. Theofano kulki edelleen nyt keisarin asemaan kohonneen miehensä mukana tämän monenlaisilla matkoilla myös raskaana ollessaan. Heidän lapsistaan neljä jäi eloon, ja niistä nuorimpana syntyi vuonna 980 kauan odotettu miespuolinen kruununperijä. Tytärten nimet olivat Adelheid, Sofie ja Mathilde, ja poikalapsi sai nimekseen Otto isänsä ja isoisänsä mukaan. Pieni Otto III lähetettiin Italiasta keisarikunnan keskukseen Saksaan.
Hallintokausi ja kuolema

Theofanon puoliso kuoli kuumeeseen (todennäköisesti malariaan) joulukuussa 983. Vallankaappausta aiemmin kahteen otteeseen yrittänyt sukulainen Henrik Toraisa vetosi lähisukulaisen oikeuteen ja otti Otto III:n huollettavakseen tarkoituksenaan päästä itse valtaistuimelle. Hänen aikomuksensa ei kuitenkaan saanut tukea ylhäisön keskuudessa, ja kun suurin osa ruhtinaista asettui Otto III:n puolelle, Henrik siirtyi syrjään. Theofano lähti Italiasta Saksaan tarkoituksenaan saada valtuudet hallita poikansa nimissä. Poika luovutettiinkin Theofanolle, joka palkitsi tästä Henrikin antamalla tälle takaisin vallankaappausyritysten jälkeen pois otetun Baijerin herttuakunnan. Poliittisena vetona tämä toimi valta-asemaa vakauttavasti, sillä se sai Henrikin suhtautumaan suopeasti Theofanoon ja Otto III:een.
Vaikka Theofanon yksittäisistä toimenpiteistä ei tiedetä paljoakaan, voidaan niin itä- kuin länsirajojen huomattavaa rauhallisuutta pitää hänen henkilökohtaisena ansionaan. Tuolloin oli tapana antaa neuvotteluvaltuuksia myös hallitsijoiden vaimoille: kun tunnelma miesvoimin järjestetyissä neuvotteluissa oli lämmetä liikaa, kutsuttiin näiden vaimot koolle keskustelemaan asioista keskenään. Tiedossa on ainakin neljä tapaamista, joiden lopputuloksena oli kaikkia osapuolia tyydyttävä kompromissi. Neuvotteluissa Theofanolla oli huomattavaa vaikutusvaltaa, sillä hänen hallinnoimansa alue oli seudun mahtavin. Neuvottelumenetelmää käyttäen Theofanon onnistui anoppinsa tukemana rauhoittaa valtakunnan länsiraja.
Länttä rauhattomammassa idässä ja pohjoisessa sodankäynniltä ei aina kuitenkaan vältytty, joskin Theofanon kaudella kuohunta laantui valtakunnan itärajallakin. Valloitus- tai käännytyspyrkimyksiä Theofanolla, toisin kuin anopillaan, ei tiedetä olleen. Theofanon hallituskaudelta on löydetty paljon taideteoksia, mistä historiantutkijat ovat päätelleet tämän aikakauden olleen rauhan aikaa.
Theofano kuoli ankaraan kuumeeseen 15. kesäkuuta 991 Nijmegenin kaupungissa noin 35-vuotiaana. Hänen anoppinsa toimi hallitsijana, kunnes Otto III saavutti täysi-ikäisyyden 15-vuotiaana vuonna 994.
Aiheesta muualla

Kuvia tai muita tiedostoja aiheesta Theofano Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Norja  Katalonia  Saksa  Israel  Yhdysvallat  Australia  Kreikka  Alankomaat  Puola 
Henkilöt:  Alankomaat  Deutsche Biographie  DDB  Trove 
Muut:  IdRef 
Theofanon patsas Hessenissä.
Theofanon sarkofagi Kölnissä.
Theodosia

| Theodosia> Θεοδοσία.Sijainti |
| --- | --- |
 Theodosia
Koordinaatit:  45°2′34″N, 35°21′9″E
Valtio:  Ukraina (mieh.)
Paikkakunta:  Feodosija, Krim
Historia
Tyyppi:  kaupunki
Ajanjakso:  n. 550/500 eaa.–
Kulttuuri:  antiikki
Valtakunta:  Bosporoksen valtakunta Rooman valtakunta Bysantin valtakunta
Alue:  Taurike, Skyytia
Theodosia (m.kreik. Θεοδοσία) eli Ardabda (Ἀρδάβδα) oli antiikin aikainen kaupunki ja kaupunkivaltio (polis) Taurikessa Skyytiassa, nykyisellä Krimin niemimaalla Ukrainassa. Se sijaitsi nykyisen Feodosijan kaupungin paikalla.
Maantiede

Theodosian kaupunki sijaitsi Tauriken eli Taurien Khersonesoksen etelärannikolla. Sen kaupunkikukkulana toimi Karantinnaian kukkula nykyisen Feodosijan kaupungin länsipuolella. Kaupungilla oli suuri satama, johon sanotaan mahtuneen 100 laivaa. Theodosian kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Kaupungin ympäristö oli hedelmällistä maaperää.
Historia

Theodosia oli kreikkalainen siirtokunta, jonka perustivat Joonian Miletoksesta tulleet asuttajat arkaaisella kaudella noin vuonna 550–500 eaa. Sen paikalla saattoi olla varhaisempi paikallisten taurien asutus. Myöhemminkin kaupungin väestö koostui osaksi kreikkalaisista ja osaksi paikallisesta ei-kreikkalaisesta väestöstä. Paikallisella kielellä kaupunki tunnettiin nimellä Ardabda, jonka sanottiin merkitsevän ”Seitsemää jumalaa”. Kaupungin kansalaisesta käytettiin etnonyymiä Theodosieus (Θεοδοσιεύς).
Theodosia kukoisti viljanviennin ansiosta. 400-luvulla eaa. kaupunki vastusti Pantikapaionia ja Bosporoksen valtakuntaan liittymistä. 300-luvulla eaa. se kuitenkin tuli osaksi Bosporoksen valtakuntaa, ja kuului tämän jälkeen Pantikapaionin alaisuuteen. Kaupunki löi omaa hopearahaa 430-luvulla eaa. ja pronssirahaa 300-luvulla eaa. Theodosian suurinta kukoistusaikaa olivat 300- ja 200-luvut eaa., mutta se kärsi tämän jälkeen Bosporoksen valtakunnan ja skyyttien välisistä sodista sekä orjien kapinoinnista ja taantui. Mithridates VI kukisti kapinan ja sai Theodosian valtaansa. Myöhemmin kaupunki kapinoi häntä vastaan.
Kaupunki vaikuttaa raunioituneen roomalaisella kaudella Arrianoksen aikaan 100-luvulle jaa. tultaessa. Sen nimi esiintyy silti myös myöhemmissä lähteissä, ja se vaikuttaa elpyneen 200-luvulle jaa. tultaessa. Kaupunki oli olemassa vielä varhaisella bysanttilaisella kaudella. Myöhempinä aikoina se tunnettiin nimellä Kafa (Κάφα, lat. Capha). Ravennan kosmografiassa kaupunki esiintyy nimellä Theodosiopolis.
Rakennukset ja löydökset

Theodosia tunnetaan arkeologisesti vain huonosti. Löytöihin lukeutuu joidenkin rakennusten jäänteitä sekä muun muassa nekropolis eli hauta-alue, jonka haudat ajoittuvat 400–300-luvuille eaa. Suurin osa löydetyistä raunioista on peräisin keskiaikaisesta kaupungista.
Archie Thompson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Archibald Gerald Thompson
Syntymäaika: 23. lokakuuta 1978 (ikä 46)
Syntymäpaikka:  Otorohanga, Uusi-Seelanti
Pelipaikka: hyökkääjä
Pituus: 174 senttimetriä
Paino: 70 kilogrammaa
Junioriseurat
:  Lithgow Rangers
:  Twin City Wanderers
1994–1995:  NSWIS
Seurat
| Vuodet | Seura | O | (M) |
| 1995–1996 |  Bathurst '75 | 16 | (9) |
| 1996–1999 |  Gippsland Falcons | 45 | (17) |
| 1999–2000 |  Carlton SC | 53 | (23) |
| 2001 |  Marconi Stallions | 13 | (6) |
| 2001–2005 |  Lierse | 90 | (28) |
| 2005– |  Melbourne Victory | 160 | (69) |
| 2006 | →  PSV (laina) | 2 | (0) |
Maajoukkue
| 1998–2008 |  Australia U-23 | 10 | (1) |
| 2001–2013 |  Australia | 54 | (28) |
 Seurajoukkueuran tilastot kattavat vain kansalliset sarjat, päivitetty 20. heinäkuuta 2013.  Maajoukkueuran tilastot päivitetty 29. heinäkuuta 2018.
Archibald Gerald "Archie" Thompson (s. 23. lokakuuta 1978) on uransa lopettanut australialainen jalkapalloilija, joka edusti pitkään muun muassa belgialaista Lierseä ja maansa pääsarjassa pelaavaa Melbourne Victorya. 174 senttimetriä pitkän Thompsonin pelipaikka on hyökkääjä.
Thompson on edustanut ammattilaisurallaan myös Carltonia, Marconi Stallionsia ja alankomaalaista PSV Eindhovenia, jossa hän voitti Alankomaiden mestaruuden vuonna 2006.
Australian maajoukkueessa Thompson on pelannut 54 ottelua ja tehnyt niissä 28 maalia. Suuri maalimäärä on peräisin lähinnä 11. huhtikuuta 2001 pelatusta, 31-0 päättyneestä Australia - Amerikan Samoa -ottelusta, jossa hän teki ennätykselliset 13 maalia. Kyseessä oli MM-karsintojen yhden ottelun yhden pelaajan maaliennätys, ja tapaus, josta Thompson tunnetaan ympäri maailmaa. Maajoukkuedebyyttinsä hän teki helmikuussa 2001 Kolumbiaa vastaan pelatussa ottelussa. Thompson kuului maajoukkueeseen myös Saksan MM-kisoissa 2006, joissa hän ei kuitenkaan päässyt kertaakaan kentälle.
Aiheesta muualla

Thompson 2006 MM-kisojen sivuilla (englanniksi)
Thompson FootballDatabase-tietokannassa (englanniksi)
Australian joukkue – Jalkapallon MM-kilpailut 2006
1 Schwarzer |
2 Neill |
3 Moore |
4 Cahill |
5 Čulina |
6 Popović |
7 Emerton |
8 Skoko |
9 Viduka |
10 Kewell |
11 Lazaridis |
12 Čović |
13 Grella |
14 Chipperfield |
15 Aloisi |
16 Beauchamp |
17 Thompson |
18 Kalac |
19 Kennedy |
20 Wilkshire |
21 Sterjovski |
22 Milligan |
23 Bresciano |
Valmentaja Hiddink
KNM Thor Heyerdahl

| KNM Thor Heyerdahl |
| --- | --- |
 KNM Thor Heyerdahl rakenteilla Ferrolissa

Aluksen vaiheet
Rakentaja:  Navantia, Ferrol, Espanja
Kölinlasku:  23. marraskuuta 2007
Laskettu vesille:  11. helmikuuta 2009
Palveluskäyttöön:  18. tammikuuta 2011
Tekniset tiedot
Uppouma:  5 290 t
Pituus:  134 m
Leveys:  16,8 m
Syväys:  7,6 m
Koneteho:  2 x BAZAN BRAVO 12V 4,5 MW -dieselmoottoria 1 x GE LM2500 21,5 MW -kaasuturbiini
Nopeus:  26 solmua
Miehistöä:  120
Aseistus
Aseistus:  1 x 8 siilon Mk 41 VLS, jossa 32 kpl RIM-162 ESSM -ohjusta 8 x Naval Strike Missile -merimaaliohjusta 4 x 324 mm torpedoputkea Sting Ray -torpedoille syvyyspommit 1 x 76 mm OTO Melara Super Rapid -tykki 4 x 12,7 mm Browning M2HB HMG Sea Protector -konekivääriä 2 x LRAD 1 x NH90-helikopteri
KNM Thor Heyerdahl (runkonumero F314) on Norjan laivaston Fridtjof Nansen -luokan fregatti.
Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 23. marraskuuta 2007. Alus laskettiin vesille 11. helmikuuta 2009 ja otettiin palvelukseen 18. tammikuuta 2011.
Theodoros I Laskaris

Theodoros I Laskaris
Theodoros I Laskaris (kreikka: Θεόδωρος Κομνηνὸς Λάσκαρις, Theodōros Komnēnos Laskaris); (n. 1174/1175 – marraskuu 1221) oli Nikaian keisarikunnan ensimmäinen hallitsija vuodesta 1205 ja Bysantin keisari maanpaossa vuosina 1208–1222.
Suku

Hän syntyi epämääräiseen aristokraattiseen perheeseen, hänen äitinsä oli sukua keisarilliseen Komnenos-klaaniin.
Theodoros Komnenos Laskaris syntyi aateliseen, mutta ei erityisen tunnettuun bysanttilaiseen perheeseen. Hänen vanhempiensa nimiä ei tunneta. Jos Theodore noudatti Bysantin tapaa antaa esikoispojalleen isänsä nimi, hänen isänsä nimi oli Nikolaos. Theodoroksen äiti kuului keisarillisen Komnenos-suvun tuntemattomaan haaraan ja poika otti ylpeänä hänen sukunimensä.
Theodoroksella oli peräti kuusi veljeä: Konstantinos, Georgios, Aleksios, Isaak, Manuel ja Mikael. Manuelin ja Mikaelin on täytynyt syntyä eri äidille, koska he kantoivat sukunimeä Tzamantouros Komnenoksen sijaan. Theodoros oli myös sukua aristokraattiseen Fokas-sukuun, todennäköisesti erään tätinsä avioliiton kautta.
Laskarikset omistivat maakartanoita läntisessä Vähässä-Aasiassa. Sekä Theodoroksella että hänen veljellään Konstantinoksella oli sinetti, joka edusti Pyhää Yrjöä ja jossa oli kirjoitus Diasorites. Sinetti ilmaisi yhteyden Pyhän Yrjön Diasoriittien luostariin, joka sijaitsee Pyrgionissa Kaistros-joen laaksossa.
Keisari

Sen jälkeen kun neljäs ristiretki valtasi Konstantinopolin ja perusti latinalaisen keisarikunnan Theodoros pakeni Nikaiaan. Nikaiasta tuli latinalaisia vastustavien keskus. Latinalainen armeija kukisti hänet vuonna 1204, mutta se joutui palaamaan kun bulgaarit hyökkäsivät. Theodoros rupesi kokoamaan uutta bysanttilaista valtiota Vähässä-Aasiassa. Vuonna 1206 hän julistautui uuden keisarikuntansa ensimmäiseksi keisariksi.
Theodoros joutui puolustamaan valtakuntaansa monilta uhilta. Häntä vastaan hyökkäsivät latinalaisen keisarikunnan Henrik Flanderilainen‎, Trebizondin keisarikunnan Aleksios Komnenos ja Rümin sultanaatin Kay Khusrau I. Suurimman voittonsa Theodoros koki vuonna 1210, kun hän kukisti turkkilaiset Antiokian lähellä ja vangitsi entisen keisari Aleksios III Angeloksen.
Avioliitot ja jälkeläiset

Theodoroksen ensimmäinen puoliso oli Anna Komnena Angelus (n. 1176–1212), Aleksios III Angeloksen ja keisarinna Euphrosyne Doukaina Kamateran toiseksi vanhin tytär. Heille syntyi viisi lasta:
Eirene (Irene) Laskaris (n. 1194/1199–1240), avioitui (1) kenraali Andronikos Palaiologoksen (k. 1212) kanssa, avioliitto oli lapseton. Avioitui (2) vuonna 1216 Konstantinos Doukas Palaiologoksen kanssa, joka kuoli ja avioliitto oli lapseton. Avioitui (3) Johannes III Dukas Vatatzesin kanssa, joka seurasi Theodorosta keisarina. Heidän poikansa oli Theodoros II Laskaris.
Maria Laskaris (n. 1206–16/24. kesäkuuta 1270), avioitui Unkarin kuningas Béla IV:n kanssa. Heille syntyi kymmenen lasta, joista Tapani V seurasi isäänsä hallitsijana ja Margareeta sekä Kinga ovat unkarilaisia pyhimyksiä.
Eudokia (Sofia) Laskaris (1210/1212–1247/1253), häntä tarjottiin Latinalaisen keisarikunnan Robert I de Courtnayn (k. 1228) puolisoksi vuoden 1221 alussa, mutta Konstantinopolin patriarkan vastustus esti avioliiton. Avioitui/kihlautui vuonna 1229 Itävallan herttua Fredrik II:n kanssa. Lapseton avioliitto mitätöitiin/kihlaus purettiin pian. Eudokia avioitui uudelleen ennen vuotta 1230/1239 picardielaisen ristiretkiritari Anseau de Cayeux'n (1195/1205–1273/1276), tulevan Latinalaisen keisarikunnan sijaishallitsijan (1237-1238) kanssa. Heille syntyi tytär Eudokia/Marie de Cayeux (k. 1275), joka avioitui Dreux de Beaumontin, Sainte-Genevieven herran ja Sisilian marsalkan kanssa.
Nikolaos, julistettiin isänsä perijäksi vuonna 1208, häntä ei mainita enää vuoden 1210 jälkeen.
Johannes, kuoli lapsena ennen vuotta 1213.
Annan kuoleman jälkeen vuonna 1214 Theodoros avioitui Kilikian hallitsija Ruben III:n ja Toronin Isabellan tyttären prinsessa Filippan (1183– ennen 1219) kanssa. Heille syntyi yksi lapsi. Avioliitto mitätöitiin vuonna 1216 nähtävästi siksi, että Filippa ei ollutkaan Leo I:n tytär vaan veljentytär ja Filippa palautettiin sedälleen Armenian kuningas Leo I:lle, joka oli järjestänyt avioliiton.
Konstantinos Laskaris (s. 1214/2015), hänestä tehtiin perinnötön vanhempiensa avioliiton mitätöinnin vuoksi
Theodoroksen kolmas puoliso vuonna 1218/1219 oli Marie de Courtney, Pierre de Courtnayn (k. 1219 alussa?) ja Yolande de Flanders et Hainautin (k. 1219) tytär, joka oli myös Latinalaisen keisarikunnan keisari Robert I:n sisar.
Kirjallisuutta

Georg Ostrogorsky: History of the Byzantine State.  Rutgers University Press, 1969.  ISBN 0-8135-1198-4
John Julius Norwich: Byzantium: The Decline and Fall.  Viking, 1991.  ISBN 0-679-41650-1
| 0 | 1 | 2 |
| --- | --- | --- |
| Edeltäjä: Aleksios V | Bysantin keisari Maanpaossa Nikaiassa, Nikaian keisarikunta | Seuraaja: Johannes III Dukas Vatatzes |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Tšekki 
Henkilöt:  Deutsche Biographie  DDB
Themistokleen muuri

| Themistokleen muuri |
| --- | --- |
 Antiikin Ateenan kartta. Themistokleen muuri kaupungin ympärillä.
Sijainti:  Ateena, Kreikka
Rakennustyyppi:  muuri
Valmistumisvuosi:  479 eaa. / 394 eaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Themistokleen muuri oli Ateenan antiikin aikainen kaupunginmuuri, joka kiersi koko kaupungin. Se rakennettiin alun perin vuonna 479 eaa. ja uudelleen vuonna 394 eaa.